CELEX: 42013X0824(01)
Language: mt
Date: 2013-08-24 00:00:00
Title: Ir-Regolament Nru 80 tal-Kummissjoni Ekonomika għall-Ewropa tan-Nazzjonijiet Uniti (NU/KEE) – Dispożizzjonijiet uniformi li jikkonċernaw l-approvazzjoni ta’ sedili ta’ vetturi kbar għall-passiġġieri u ta’ dawn il-vetturi fir-rigward tas-saħħa tas-sedili u l-ankraġġi tagħhom

24.8.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 226/20
               
            It-testi oriġinali tan-NU/KEE biss għandhom effett legali skont id-dritt pubbliku internazzjonali. L-istatus u d-data tad-dħul fis-seħħ ta’ dan ir-Regolament għandhom jiġu vverifikati fl-aħħar verżjoni tad-dokument tal-istatus tan-NU/KEE TRANS/WP.29/343 disponibbli f’:
      http://www.unece.org/trans/main/wp29/wp29wgs/wp29gen/wp29fdocstts.html
      Ir-Regolament Nru 80 tal-Kummissjoni Ekonomika għall-Ewropa tan-Nazzjonijiet Uniti (NU/KEE) – Dispożizzjonijiet uniformi li jikkonċernaw l-approvazzjoni ta’ sedili ta’ vetturi kbar għall-passiġġieri u ta’ dawn il-vetturi fir-rigward tas-saħħa tas-sedili u l-ankraġġi tagħhom
      Jinkorpora t-test validu kollu sa:
      Is-serje 03 ta’ emendi għar-Regolament – Id-data tad-dħul fis-seħħ: is-26 ta’ Lulju 2012
      KONTENUT
      
                  1.
               
               Kamp ta’ applikazzjoni
               
            
                  2.
               
               Definizzjonijiet
               
            
                  3.
               
               Applikazzjoni għall-approvazzjoni
               
            
                  4.
               
               Approvazzjoni
               
            
                  5.
               
               Rekwiżiti għas-sedili
               
            
                  6.
               
               Rekwiżiti għall-ankraġġi tas-sedili ta’ tip ta’ vettura
               
            
                  7.
               
               Rekwiżiti għal installazzjoni ta’ sedili f’tip ta’ vettura
               
            
                  8.
               
               Konformità tal-produzzjoni
               
            
                  9.
               
               Penali għal nuqqasijiet fil-konformità tal-produzzjoni
               
            
                  10.
               
               Modifika u estensjoni tal-approvazzjoni tat-tip tas-sedil u/jew tip tal-vettura
               
            
                  11.
               
               Produzzjoni mwaqqfa definittivament
               
            
                  12.
               
               Dispożizzjonijiet tranżitorji
               
            
                  13.
               
               Ismijiet u indirizzi tas-Servizzi Tekniċi responsabbli mit-twettiq tat-testijiet tal-approvazzjoni, u tal-Awtoritajiet tal-Approvazzjoni tat-Tip
               
            APPENDIĊI
      
                  1.
               
               Il-proċeduri tat-test għas-sedili skont il-paragrafu 5. u/jew l-ankraġġi skont il-paragrafu 6.1.2. u/jew l-installazzjoni ta’ sedili li jħarsu lejn il-ġenb skont il-paragrafu 3 tal-Appendiċi 7
               
            
                  2.
               
               Proċedura tal-ittestjar għall-ankraġġi ta’ vettura b’applikazzjoni tal-paragrafu 6.1.1.
               
            
                  3.
               
               Il-kejl li għandu jittieħed
               
            
                  4.
               
               Determinazzjoni tal-kriterji ta’ aċċettibilità
               
            
                  5.
               
               Rekwiżiti u proċedura tat-test statiku
               
            
                  6.
               
               Karatteristiċi tal-assorbiment tal-enerġija tal-parti ta’ wara tad-dahar tas-sedili
               
            
                  7.
               
               Rekwiżiti għas-salvagwardja tal-passiġġieri f’sedili li jħarsu lejn il-ġenb skont il-paragrafu 7.4.4.
               
            ANNESSI
      
                  1.
               
               Komunikazzjoni dwar l-approvazzjoni jew ċaħda jew estensjoni jew irtirar tal-approvazzjoni jew produzzjoni mwaqqfa għal kollox ta’ tip jew tipi ta’ sedili fir-rigward tas-saħħa tiegħu (tagħhom), skont ir-Regolament Nru 80
               
            
                  2.
               
               Komunikazzjoni dwar l-approvazzjoni jew ċaħda jew estensjoni jew irtirar tal-approvazzjoni jew produzzjoni mwaqqfa għal kollox ta’ tip ta’ vettura fir-rigward tas-saħħa tal-ankraġġi tas-sedili skont ir-Regolament Nru 80
               
            
                  3.
               
               Arranġamenti tal-marki tal-approvazzjoni
               
            
                  4.
               
               Il-proċedura biex jiġu ddeterminati l-punt “H” u l-angolu effettiv tat-torso għall-pożizzjonijiet bilqiegħda fil-vetturi bil-magna
               
            1.   KAMP TA’ APPLIKAZZJONI
      
               
                  1.1.
               
               
                  Dan ir-Regolament japplika għal:
                  
                              (a)
                           
                           
                              Sedili tal-passiġġieri li jitpoġġew iħarsu ‘l quddiem f’vetturi tal-kategoriji M2 u M3, tal-Klassijiet II, III u B (1);
                           
                        
                              (b)
                           
                           
                              Vetturi tal-kategoriji M2 u M3 tal-klassijiet II, III u B, fir-rigward tal-ankraġġi tas-sedili tal-passiġġieri u tal-installazzjoni tas-sedil.
                           
                        
                              (c)
                           
                           
                              Din ma tapplikax għal sedili li jħarsu lura, jew għal kwalunkwe lqugħ protettiv tar-ras imwaħħal ma’ dawn is-sedili.
                           
                        
            
               
                  1.2.
               
               
                  Fuq talba tal-manifattur, il-vetturi tal-kategorija M2
                      (1) approvati skont ir-Regolament Nru 17 għandhom jitqiesu li jissodisfaw ir-rekwiżiti ta’ dan ir-Regolament.
               
            
               
                  1.3.
               
               
                  Vetturi fejn xi sedili jibbenefikaw mid-deroga prevista fil-paragrafu 7.4 tar-Regolament Nru 14 għandhom jiġu approvati skont dan ir-Regolament.
               
            
               
                  1.4.
               
               
                  L-installazzjoni ta’ sedili li jħarsu lejn il-ġenb ma għandhomx ikunu permessi f’vetturi tal-Kategoriji M2 (tal-Klassijiet II, III u B) u M3 (tal-Klassijiet II, III u B).
               
            
               
                  1.5.
               
               
                  Fuq talba tal-manifattur u bi qbil mas-Servizz Tekniku, kif ukoll l-Awtorità tal-Approvazzjoni tat-Tip tal-Parti Kontraenti, tista’ tingħata approvazzjoni għal vetturi tal-kategorija M3 (tal-Klassi III jew B) ta’ massa mgħobbija massima teknikament permissibbli ta’ aktar minn 10 tunnellati b’sedili li jħarsu lejn il-ġenb bil-kundizzjoni li dawn sedili li jħarsu lejn il-ġenb huma raggruppati flimkien fuq in-naħa ta’ wara tal-vettura sabiex jiffurmaw sistema integrata saloon b’sa 10 sedili. Sedili li jħarsu lejn il-ġenb ta’ dan it-tip għandhom ikunu mgħammra, b’mill-inqas, ilqugħ protettiv tar-ras u ċinturin b’żewġ ponot b’retractor ta’ tip approvat skont ir-Regolament Nru 16. Barra minn hekk, l-ankraġġi għaċ-ċinturini tas-sikurezza tagħhom għandhom jikkonformaw ma’ rekwiżiti dimensjonali u tas-saħħa bbażati fuq dawk stabbiliti fir-Regolament Nru 14. Madankollu għandu jitqies li s-sedil iħares lejn il-ġenb minflok ‘il quddiem, u t-test u l-ispezzjonijiet ma jistgħux ma jsirux minħabba din ir-raġuni. Id-dokument ta’ komunikazzjoni (l-Anness 2) għandu jinkludi r-rimarka li tiddikjara li sedili li jħarsu lejn il-ġenb ġew permessi skont dan il-paragrafu. Approvazzjonijiet ta’ dan it-tip m’għandhomx jingħataw aktar mill-1 ta’ Novembru 2014, jew mid-data tal-adozzjoni ta’ dispożizzjonijiet uniformi ta’ ttestjar għal sedili li jħarsu lejn il-ġenb (jiġifieri dan ir-Regolament) kif ukoll id-dispożizzjonijiet għal sedili ta’ dan it-tip fir-rigward tal-ankraġġi taċ-ċinturin tas-sikurezza (jiġifieri r-Regolament Nru 14) u vetturi mgħammra biċ-ċinturini tas-sikurezza (jiġifieri r-Regolament Nru 16), skont liema data sseħħ l-ewwel.
               
            
               
                  1.6.
               
               
                  Il-paragrafu 1.4 ma japplikax għall-ambulanzi jew għal vetturi mibnija għall-użu mill-forzi armati, mid-difiża ċivili, mis-servizzi tat-tifi tan-nar u mill-forzi responsabbli għaż-żamma tal-ordni pubblika.
               
            
               
                  1.7.
               
               
                  Il-paragrafu 1.4 ma japplikax għal vetturi tal-kategorija M3 (tal-klassijiet II, III u B) ta’ massa mgħobbija massima teknikament permissibbli ta’ aktar minn 10 tunnellati b’sedili li jħarsu lejn il-ġenb, sakemm ikunu ssodisfati r-rekwiżiti tal-paragrafu 7.4.
               
            2.   DEFINIZZJONIJIET
      Għall-finijiet ta’ dan ir-Regolament:
      
                  2.1.
               
               
                  “Approvazzjoni ta’ sedil” tfisser approvazzjoni ta’ tip ta’ sedil bħala komponent fir-rigward tal-protezzjoni tal-okkupanti ta’ sedili li jħarsu ‘l quddiem, fejn għandhom x’jaqsmu s-saħħa u d-disinn tad-dahar tas-sedili;
               
            
                  2.2.
               
               
                  “Approvazzjoni ta’ vettura” tfisser approvazzjoni tat-tip ta’ vettura fir-rigward tas-saħħa tal-partijiet tal-istruttura tal-vettura li magħhom is-sedili jkunu mwaħħla, kif ukoll l-istallazzjoni tas-sedili;
               
            
                  2.3.
               
               
                  “Tip ta’ sedil” tfisser sedili li ma jkunux ivarjaw wisq fil-karatteristiċi li ġejjin, li x’aktarx ikunu jistgħu jaffettwaw is-saħħa u l-aggressività tagħhom:
                  
                              2.3.1.
                           
                           
                              Struttura, forma, dimensjonijiet u materjali tal-partijiet li jġorru l-piż;
                           
                        
                              2.3.2.
                           
                           
                              Tipi u dimensjonijiet tas-sistema tal-aġġustament tad-dahar tas-sedil u tal-illokkjar;
                           
                        
                              2.3.3.
                           
                           
                              Dimensjonijiet, struttura u materjali tat-tagħmir u sostenn (eż. is-saqajn);
                           
                        
            
                  2.4.
               
               
                  “Tip ta’ vettura” tfisser vetturi li ma jkunux differenti wisq fejn għandhom x’jaqsmu:
                  
                              2.4.1.
                           
                           
                              Il-karatteristiċi strutturali rilevanti għal dan ir-Regolament; kif ukoll,
                           
                        
                              2.4.2.
                           
                           
                              It-tip jew tipi ta’ sedil(i) tat-tip approvat imwaħħal(imwaħħla) ġol-vettura, jekk applikabbli.
                           
                        
            
                  2.5.
               
               
                  “Sedil” tfisser struttura li tista’ titwaħħal ma’ struttura ta’ vettura, inkluż id-dettalji ornamentali u t-tagħmir tat-twaħħil tiegħu, maħsub biex jintuża f’vettura, u biex jakkomoda persuna adulta waħda jew aktar. Skont l-orjentazzjoni tiegħu, sedil huwa definit kif ġej:
                  
                              2.5.1.
                           
                           
                              “Sedil li jħares ‘il quddiem” tfisser sedil li jista’ jintuża waqt li l-vettura tkun qed tinstaq u li jħares lejn il-parti ta’ quddiem tal-vettura b’tali mod li l-pjan vertikali ta’ simetrija tas-sedil jifforma angolu ta’ inqas minn + 10° jew – 10° mal-pjan vertikali ta’ simetrija tal-vettura;
                           
                        
                              2.5.2.
                           
                           
                              “Sedil li jħares lura” tfisser sedil li jista’ jintuża waqt li l-vettura tkun qed tinstaq u li jħares lejn il-parti ta’ wara tal-vettura b’tali mod li l-pjan vertikali ta’ simetrija tas-sedil jifforma angolu ta’ inqas minn + 10° jew – 10° mal-pjan vertikali ta’ simetrija tal-vettura;
                           
                        
                              2.5.3.
                           
                           
                              “Sedil li jħares lejn il-ġenb” tfisser sedil li jista’ jintuża waqt li l-vettura tkun qed tinstaq u li jħares lejn il-parti tal-ġenb tal-vettura b’tali mod li l-pjan vertikali ta’ simetrija tas-sedil jifforma angolu ta’ 90° (± 10°) mal-pjan vertikali ta’ simetrija tal-vettura;
                           
                        
            
                  2.6.
               
               
                  “Sedil individwali” tfisser sedil maħsub u mibni sabiex jakkomoda passiġġier waħda bilqiegħda;
               
            
                  2.7.
               
               
                  “Sedil doppju” tfisser sedil maħsub u mibni biex jakkomoda żewġ passiġġieri bilqiegħda wieħed ħdejn l-ieħor; żewġ sedili ħdejn xulxin u li ma jkollhom l-ebda interkonnessjoni għandhom jitqiesu bħala żewġ sedili individwali;
               
            
                  2.8.
               
               
                  “Filliera ta’ sedili” tfisser sedil maħsub u mibni biex jakkomoda tliet passiġġieri bilqiegħda jew aktar, wieħed ħdejn l-ieħor; diversi sedili individwali jew sedili doppji ħdejn xulxin m’għandhomx jitqiesu bħala filliera ta’ sedili;
               
            
                  2.9.
               
               
                  “Il-kuxxin tas-sedil” tfisser il-parti tas-sedil li tkun kważi orrizzontali u maħsuba li żżomm passiġġier bilqiegħda;
               
            
                  2.10.
               
               
                  “Id-dahar tas-sedil” tfisser il-parti tas-sedil li tkun kważi vertikali, maħsuba biex iżżomm id-dahar tal-passiġġier, spallejh u, possibilment, rasu;
               
            
                  2.11.
               
               
                  “Sistema ta’ aġġustament” tfisser il-mezz li bih is-sedil jew il-partijiet tiegħu jkunu jistgħu jiġu aġġustati għal pożizzjoni adatta għall-okkupant li hemm bilqiegħda.
               
            
                  2.12.
               
               
                  “Sistema ta’ ċaqliq” tfisser apparat li jippermetti li s-sedil jew waħda mill-partijiet tiegħu jiġu mċaqalqa lateralment jew lonġitudinalment mingħajr pożizzjoni intermedjarja fissa tas-sedil jew waħda mill-partijiet tiegħu, sabiex jiġi ffaċilitat l-aċċess għall-passiġġieri;
               
            
                  2.13.
               
               
                  “Sistema ta’ llokkjar” tfisser mezz li jiżgura li s-sedil u l-partijiet tiegħu ikunu miżmuma fil-pożizzjoni tal-użu;
               
            
                  2.14.
               
               
                  “Ankraġġ” tfisser parti mill-art jew mill-korp ta’ vettura li s-sedil jista’ jitwaħħal magħha;
               
            
                  2.15.
               
               
                  “It-tagħmir tat-twaħħil” tfisser il-boltijiet jew komponenti oħra wżati biex is-sedil jitwaħħal mal-vettura;
               
            
                  2.16.
               
               
                  “Karru” tfisser it-tagħmir tat-test magħmul u wżat għar-riproduzzjoni dinamika tal-inċidenti tat-toroq li jinvolvu kolliżjoni minn quddiem;
               
            
                  2.17.
               
               
                  “Sedil awżiljarji” tfisser sedil għall-manikin imwaħħal mal-karru fuq wara tas-sedil li għandu jiġi ttestjat. Dan is-sedil għandu jirrappreżenta s-sedil li għandu jintuża fil-vettura wara s-sedil li għandu jiġi ittestjat;
               
            
                  2.18.
               
               
                  “Pjan ta’ referenza” tfisser il-pjan li jgħaddi minn diversi punti ta’ kuntatt tal-għarqbejn tal-manikin, użat għad-determinazzjoni tal-punt H u l-angolu attwali tat-torso għall-pożizzjoni ta’ bilqiegħda ġo vetturi bil-mutur skont il-preskrizzjonijiet tal-Anness 4;
               
            
                  2.19.
               
               
                  “L-għoli ta’ referenza” tfisser l-għoli tan-naħa ta’ fuq tas-sedil fuq il-pjan ta’ referenza;
               
            
                  2.20.
               
               
                  “Manikin”, manikin skont l-ispeċifikazzjonijiet ta’ HYBRID II jew III (2) għal sedili li jħarsu l quddiem; jew manikin skont l-ispeċifikazzjonijiet għal manikin għall-impatt mill-ġenb skont ir-Regolament Nru 95, L-Anness 6 għal sedili jħarsu ‘l quddiem;
               
            
                  2.21.
               
               
                  “Żona ta’ referenza” tfisser l-ispazju bejn żewġ pjani lonġitudinali vertikali, 400 mm ‘l bogħod minn xulxin u simetriċi fir-rigward tal-punt-H, u definit permezz ta’ rotazzjoni minn vertikali għal orizzontali tal-apparat tal-forma tar-ras, deskritt fir-Regolament Nru 21, Anness 1. L-apparat għandu jkun pożizzjonat kif deskritt f’dak l-Anness tar-Regolament Nru 21 u ssettjat fit-tul massimu tiegħu ta’ 840 mm u t-tul minimu tiegħu ta’ 736 mm għal-limitazzjoni residwa tal-imsemmi spazju;
               
            
                  2.22.
               
               
                  “Ċinturin bi tliet punti” għall-fini ta’ dan ir-Regolament jinkludi wkoll ċinturini b’iktar minn tliet punti tal-ankraġġ;
               
            
                  2.23.
               
               
                  “Spazju bejn is-sedili” tfisser, fil-każ ta’ sedili li jħarsu fl-istess direzzjoni, id-distanza bejn in-naħa ta’ quddiem ta’ kuxxin tas-sedil u n-naħa ta’ wara tal-kuxxin tas-sedil ta’ quddiemu, imkejjel orizzontalment f’għoli ta’ 620 mm ‘l fuq mill-art.
               
            3.   APPLIKAZZJONI GĦALL-APPROVAZZJONI
      
               
                  3.1.
               
               
                  L-applikazzjoni għall-approvazzjoni ta’ sedil għandha tiġi sottomessa mill-manifattur tas-sedili jew mir-rappreżentant debitament akkreditat tiegħu.
               
            
               
                  3.2.
               
               
                  L-applikazzjoni għall-approvazzjoni tal-vettura għandha tiġi sottomessa mill-manifattur tal-vettura jew mir-rappreżentant debitament akkreditat tiegħu.
               
            
               
                  3.3.
               
               
                  L-applikazzjoni għall-approvazzjoni ta’ sedil jew vettura għandha tkun akkumpanjata minn dawn id-dokumenti fi tliet kopji u d-dettalji li ġejjin:
                  
                              3.3.1.
                           
                           
                              Għall-approvazzjoni ta’ sedil:
                              
                                          3.3.1.1.
                                       
                                       
                                          Deskrizzjoni dettaljata tas-sedil, it-tagħmir tat-twaħħil tiegħu u s-sistemi tiegħu tal-aġġustament, iċ-ċaqliq u l-illokkjar;
                                       
                                    
                                          3.3.1.2.
                                       
                                       
                                          Illustrazzjonijiet, fuq skala adattata u b’dettall suffiċjenti, tas-sedil, it-tagħmir tat-twaħħil tiegħu u s-sistemi tiegħu tal aġġustament, iċ-ċaqliq u l-illokkjar;
                                       
                                    
                        
                              3.3.2.
                           
                           
                              Għall-approvazzjoni ta’ vettura:
                              
                                          3.3.2.1.
                                       
                                       
                                          Deskrizzjoni dettaljata tal-partijiet tal-istruttura tal-vettura użati bħala ankraġġi;
                                       
                                    
                                          3.3.2.2.
                                       
                                       
                                          Illustrazzjonijiet, fuq skala adattata u b’dettall suffiċjenti, tal-partijiet tal-vettura użati bħala ankraġġi.
                                       
                                    
                        
            
               
                  3.4.
               
               
                  Dawn li ġejjin għandhom jiġu sottomessi lid-dipartiment tekniku responsabbli għat-testijiet tal-approvazzjoni:
                  
                              3.4.1.
                           
                           
                              Żewġ sedili li jirrappreżentaw it-tip li għandu jiġi approvat, fil-każ tal-approvazzjoni ta’ sedil;
                           
                        
                              3.4.2.
                           
                           
                              Parti mill-istruttura tal-vettura, fil-każ tal-approvazzjoni ta’ vettura.
                           
                        
            4.   APPROVAZZJONI
      
               
                  4.1.
               
               
                  Jekk is-sedil sottomess għall-approvazzjoni skont dan ir-Regolament jissodisfa r-rekwiżiti rilevanti tal-paragrafu 5 msemmi taħt, għandha tingħata l-approvazzjoni ta’ dak it-tip ta’ sedil.
               
            
               
                  4.2.
               
               
                  Jekk il-vettura sottomessa għall-approvazzjoni skont dan ir-Regolament tissodisfa r-rekwiżiti rilevanti tal-paragrafi 6 u 7 msemmija taħt, għandha tingħata l-approvazzjoni ta’ dik it-tip ta’ vettura.
               
            
               
                  4.3.
               
               
                  Għandu jingħata numru ta’ approvazzjoni għal kull tip approvat. L-ewwel żewġ numri tiegħu (bħalissa 03, li jikkorrispondu għas-serje 03 ta’ emendi) għandhom jindikaw is-serje ta’ emendi li jinkorporaw l-aktar emendi tekniċi ewlenija reċenti li saru lir-Regolament fi żmien il-ħruġ tal-approvazzjoni. L-istess Parti Kontraenti m’għandhiex tassenja l-istess numru lil ebda tip ta’ sedil ieħor jew tip ta’ vettura oħra.
               
            
               
                  4.4.
               
               
                  Notifika tal-approvazzjoni jew ta’ estensjoni jew ċaħda tal-approvazzjoni ta’ tip ta’ sedil u/jew tip ta’ vettura skont dan ir-Regolament għandha tiġi komunikata lill-Partijiet tal-Ftehim tal-1958 li japplikaw dan ir-Regolament, permezz ta’ formola konformi mal-mudell fl-Anness 1 u/jew l-Anness 2 ta’ dan ir-Regolament.
               
            
               
                  4.5.
               
               
                  Għandha titwaħħal, b’mod li jidher u f’post disponibbli faċilment speċifikat fil-formola tal-approvazzjoni, ma’ kull sedil li jikkonforma ma’ tip ta’ sedil approvat skont dan ir-Regolament u ma’ kull vettura li tikkonforma ma’ tip ta’ vettura approvata skont dan ir-Regolament, marka tal-approvazzjoni internazzjonali li tikkonsisti f’:
                  
                              4.5.1.
                           
                           
                              Ċirku madwar l-ittra “E” segwit min-numru li jiddistingwi l-pajjiż li ta l-approvazzjoni (3);
                           
                        
                              4.5.2.
                           
                           
                              In-numru ta’ dan ir-Regolament, segwit mill-ittra R, sing u n-numru tal-approvazzjoni, imqiegħed fuq il-lemin taċ-ċirku preskritt fil-paragrafu 4.5.1;
                           
                        
            
               
                  4.6.
               
               
                  Il-marka tal-approvazzjoni għandha tkun tinqara b’mod ċar u ma tkunx tista’ titħassar.
               
            
               
                  4.7.
               
               
                  Skont kif ikun il-każ, il-marka tal-approvazzjoni għandha titqiegħed fuq is-sedil jew sedili jew fuq, jew viċin, il-plejt tal-informazzjoni mwaħħal mal-vettura mill-manifattur.
               
            
               
                  4.8.
               
               
                  Eżempji ta’ arranġamenti ta’ marki tal-approvazzjoni jingħataw fl-Anness 3.
               
            5.   REKWIŻITI GĦAS-SEDILI
      
               
                  5.1.
               
               
                  Kull tip ta’ sedil li jħares ‘il quddiem għandu jkun suġġett għar-rekwiżiti tat-test jew tal-Appendiċi 1 (test dinamiku) jew tal-Appendiċi 5 u 6 (test statiku), fuq it-talba tal-manifattur.
               
            
               
                  5.2.
               
               
                  It-testijiet li t-tip tas-sedil ikun għadda minnhom għandhom jiġu rreġistrati fil-formola tal-komunikazzjoni li tikkonċerna l-approvazzjoni ta’ tip ta’ sedil u b’konformità mal-mudell fl-Anness 1.
               
            
               
                  5.3.
               
               
                  Kull sistema ta’ aġġustament jew ċaqliq provduta għandha tinkorpora sistema ta’ llokkjar, li għandha topera awtomatikament.
               
            
               
                  5.4.
               
               
                  Is-sistemi tal-aġġustament u ta llokkjar m’għandhomx ikunu meħtieġa li jkunu jaħdmu kompletament wara t-test.
               
            
               
                  5.5.
               
               
                  L-ilqugħ protettiv tar-ras għandu jiġi mwaħħal fuq kull sedil ta’ quddiem lejn in-naħa ta’ barra f’kull vettura tal-kategorija M2 b’massa massima ta’ mhux aktar minn 3 500 kg. Dan l-ilqugħ protettiv tar-ras għandu jkun konformi mar-Rekwiżiti tar-Regolament Nru 25, kif emendat mis-serje 03 ta’ emendi.
               
            6.   REKWIŻITI GĦALL-ANKRAĠĠI TAS-SEDILI TA’ TIP TA’ VETTURA
      
               
                  6.1.
               
               
                  L-ankraġġi għas-sedili tal-vettura għandhom ikunu kapaċi li jgħaddu:
                  
                              6.1.1.
                           
                           
                              Jew it-test deskritt fl-Appendiċi 2;
                           
                        
                              6.1.2.
                           
                           
                              Jew, jekk sedil ikun imwaħħal fuq il-parti tal-istruttura tal-vettura li tkun qed tiġi ttestjata, it-testijiet preskritti fl-Appendiċi 1. Is-sedil m’għandux neċessarjament ikun sedil approvat sakemm jissodisfa r-rekwiżiti tal-paragrafu 3.2.1 tal-appendiċi msemmi qabel.
                           
                        
            
               
                  6.2.
               
               
                  Deformazzjoni permanenti, inkluż ksur, ta’ ankraġġ jew taż-żona tal-madwar għandha tiġi awtorizzata sakemm il-forza preskritta tkun inżammet matul il-perjodu preskritt.
               
            
               
                  6.3.
               
               
                  Meta jkun hemm iktar minn tip wieħed ta’ ankraġġ fuq vettura, kull varjant għandu jiġi ttestjat sabiex tinkiseb approvazzjoni għall-vettura.
               
            
               
                  6.4.
               
               
                  Test wieħed jista’ jintuża sabiex jiġu approvati sedil u vettura simultanjament.
               
            
               
                  6.5.
               
               
                  Fil-każ ta’ vetturi tal-kategorija M3, l-ankraġġi tas-sedili għandhom jitqiesu konformi mar-rekwiżiti tal-paragrafi 6.1 u 6.2 jekk l-ankraġġi taċ-ċinturin tas-sikurezza tal-pożizzjonijiet tas-sedili korrispondenti jkunu mwaħħla direttament mas-sedili li jkollhom jiġu installati u dawn l-ankraġġi taċ-ċinturini jkunu konformi mar-rekwiżiti tar-Regolament Nru 14, jekk meħtieġ bid-deroga prevista fil-paragrafu 7.4.
               
            7.   REKWIŻITI GĦAL INSTALLAZZJONI TA’ SEDILI F’TIP TA’ VETTURA
      
               
                  7.1.
               
               
                  Is-sedili kollha installati jħarsu ‘l quddiem għandhom jiġu approvati skont ir-rekwiżiti tal-paragrafu 5 ta’ dan ir-Regolament u soġġetti għall-kundizzjonijiet li ġejjin:
                  
                              7.1.1.
                           
                           
                              Is-sedil għandu jkollu għoli ta’ referenza ta’ minn lanqas 1 m; kif ukoll
                           
                        
                              7.1.2.
                           
                           
                              il-punt-H tas-sedil immedjatament warajh għandu jkun inqas minn 72 mm ogħla mill-punt-H tas-sedil inkwistjoni jew, jekk is-sedil ta’ wara jkollu l-punt-H iktar minn 72 mm ogħla, is-sedil inkwistjoni għandu jiġi ttestjat u approvat għall-installazzjoni f’dik il-pożizzjoni.
                           
                        
            
               
                  7.2.
               
               
                  Meta approvat skont l-Appendiċi 1, it-Testijiet 1 u 2 għandhom ikunu japplikaw, barra kif ġej:
                  
                              7.2.1.
                           
                           
                              Test 1 m’għandux japplika meta d-dahar tas-sedil ma jistax jintlaqat minn passiġġier mhux marbut (jiġifieri m’hemm ebda sedil li jħares ‘il quddiem jew lejn il-ġenb, direttament wara s-sedil li għandu jiġi ttestjat).
                           
                        
                              7.2.2.
                           
                           
                              It-Test 2 m’għandux japplika:
                              
                                          7.2.2.1.
                                       
                                       
                                          Jekk in-naħa ta’ wara tas-sedil ma tkunx tista’ tintlaqat minn passiġġier li jkun marbut; jew
                                       
                                    
                                          7.2.2.2.
                                       
                                       
                                          Jekk is-sedil ta’ wara jkun sedil li jħares ‘il quddiem mgħammar b’ċinturin bi 3 punti b’ankraġġi li jkunu konformi b’mod sħiħ mar-Regolament Nru 14 (mingħajr deroga); jew
                                       
                                    
                                          7.2.2.3.
                                       
                                       
                                          Jekk is-sedil jissodisfa r-rekwiżiti tal-Appendiċi 6 ta’ dan ir-Regolament.
                                       
                                    
                        
            
               
                  7.3.
               
               
                  Meta approvati skont l-Appendiċi 5 u 6, it-testijiet kollha għandhom japplikaw, minbarra kif ġej:
                  
                              7.3.1.
                           
                           
                              It-test tal-Appendiċi 5 m’għandux japplika jekk id-dahar tas-sedil ma jistax jintlaqat minn passiġġier mhux marbut (jiġifieri m’hemm ebda sedil li jħares ‘il quddiem jew lejn il-ġenb direttament wara s-sedil li għandu jiġi ttestjat).
                           
                        
                              7.3.2.
                           
                           
                              It-test tal-Appendiċi 6 ma japplikax:
                              
                                          7.3.2.1.
                                       
                                       
                                          Jekk in-naħa ta’ wara tas-sedil ma tkunx tista’ tintlaqat minn passiġġier marbut; jew
                                       
                                    
                                          7.3.2.2.
                                       
                                       
                                          Jekk is-sedil ta’ wara jkun sedil li jħares ‘il quddiem mgħammar b ‘ċinturin bi 3 punti b’ankraġġi li jkunu konformi b’mod sħiħ mar-Regolament Nru 14 (mingħajr deroga).
                                       
                                    
                        
            
               
                  7.4.
               
               
                  L-installazzjoni ta’ sedili li jħarsu lejn il-ġenb għandha tkun soġġetta għall-kundizzjonijiet li ġejjin:
                  
                              7.4.1.
                           
                           
                              is-sedil għandu jkollu għoli ta’ referenza ta’ minn lanqas 1 m;
                           
                        
                              7.4.2.
                           
                           
                              Il-pjan li jgħaddi mill-punti-H ta’ sedili ta’ biswit li jħarsu lejn il-ġenb għandu jkun parallela mal-pjan ta’ referenza;
                           
                        
                              7.4.3.
                           
                           
                              Id-distanza orizzontali bejn il-punt-H linja bejn żewġ sits biswit xulxin li jħarsu tal-ġenb m’għandhiex tkun akbar minn 725 mm u m’għandhiex tkun inqas minn 450 mm, imkejla orizzontalment bejn pjanijiet vertikali lonġitudinali miċ-ċentri ta’ dawn il-pożizzjonijiet bilqiegħda, (ara l-Appendiċi 7, Figura 1); kif ukoll
                           
                        
                              7.4.4.
                           
                           
                              Il-passiġġieri b’sedili li jħarsu lejn il-ġenb għandhom ikunu ssalvagwardati permezz ta’ parti tal-vettura (eż taqsima, ħajt jew dahar tas-sedil ta’ sedil li jħares ‘il quddiem) li tkun aktar ‘il quddiem mis-sedil li jħares lejn il-ġenb li jkun l-aktar fuq quddiem. Din il-parti tal-vettura għandha tissodisfa r-rekwiżiti tal-Appendiċi 7.
                           
                        
            8.   KONFORMITÀ TAL-PRODUZZJONI
      Il-proċeduri tal-konformità tal-produzzjoni għandhom ikunu konformi ma’ dawk stabbiliti fil-Ftehim, l-Appendiċi 2 (E/ECE/324-E/ECE/TRANS/505/Rev.2), bir-rekwiżiti li ġejjin:
      
                  8.1.
               
               
                  Sedili u/jew vetturi approvati skont dan ir-Regolament għandhom jiġu manifatturati b’mod li jkunu konformi mat-tip approvat billi jissodisfaw ir-rekwiżiti stabbiliti hekk fil-paragrafi 5, 6 u 7 ta’ hawn fuq.
               
            
                  8.2.
               
               
                  Sabiex ikun ivverifikat li ntlaħqu r-rekwiżiti tal-paragrafu 8.1, għandhom isiru kontrolli xierqa tal-produzzjoni. F’dan il-każ, kontrolli adegwati tfisser il-verifika tad-dimensjonijiet tal-prodott kif ukoll l-eżistenza ta’ proċeduri għall-kontroll effettiv tal-kwalità tal-prodotti.
               
            
                  8.3.
               
               
                  L-awtorità kompetenti li tkun tat l-Approvazzjoni tat-Tip tista’ fi kwalunkwe ħin tivverifika l-metodi tal-kontroll tal-konformità applikabbli għal kull unità tal-produzzjoni u twettaq fuq kampjuni kwalunkwe test li tikkunsidra meħtieġ minn fost it-testijiet imwettqa għall-approvazzjoni. Il-frekwenza normali ta’ dawn il-verifiki għandha tkun darba f’sena.
               
            9.   PENALI GĦAL NUQQASIJIET FIL-KONFORMITÀ TAL-PRODUZZJONI
      
               
                  9.1.
               
               
                  L-approvazzjoni mogħtija fir-rigward ta’ tip ta’ sedil u/jew tip ta’ vettura skont dan ir-Regolament tista’ tiġi rtirata jekk ir-rekwiżiti stabbiliti qabel ma jiġux issodisfati.
               
            
               
                  9.2.
               
               
                  Jekk Parti Kontraenti tal-Ftehim li tapplika dan ir-Regolament tirtira approvazzjoni li tkun tat preċedentement, għandha tinnotifika b’dan immedjatament lill-Partijiet Kontraenti tal-Ftehim l-oħra li japplikaw dan ir-Regolament, permezz ta’ formola tal-komunikazzjoni li tikkonforma mal-mudell fl-Anness 1 u/jew l-Anness 2 ta’ dan ir-Regolament.
               
            10.   MODIFIKA U ESTENSJONI TAL-APPROVAZZJONI TAT-TIP TAS-SEDIL U/JEW TIP TAL-VETTURA
      
               
                  10.1.
               
               
                  Kull modifika fit-tip tas-sedil u/jew it-tip tal-vettura għandha tiġi notifikata lill-Awtorità tal-Approvazzjoni tat-Tip li tkun approvat it-tip tas-sedil u/jew it-tip tal-vettura. Id-Dipartiment imbagħad jista’ jew:
                  
                              10.1.1.
                           
                           
                              Jikkunsidra li ma jkunx probabbli li l-modifikazzjonijiet magħmula jkollhom effett negattiv apprezzabbli u li fi kwalunkwe każ is-sedil u/jew il-vettura xorta huma konformi mar-rekwiżiti; jew
                           
                        
                              10.1.2.
                           
                           
                              Jeħtieġ rapport ta’ test ulterjuri mingħand is-Servizz Tekniku responsabbli li jwettaq it-testijiet.
                           
                        
            
               
                  10.2.
               
               
                  Il-konferma jew ir-rifjut tal-approvazzjoni, fejn jiġu speċifikati l-bidliet, għandha tkun ikkomunikata permezz tal-proċedura li ġiet speċifikata fil-paragrafu 4.4 t’aktar ‘il fuq lill-Partijiet għall-Ftehim li japplikaw dan ir-Regolament.
               
            
               
                  10.3.
               
               
                  L-Awtorità tal-Approvazzjoni tat-Tip li toħroġ l-estensjoni tal-approvazzjoni għandha tassenja numru tas-serje għal dik l-estensjoni u tinforma lill-Partijiet l-oħra tal-Ftehim tal-1958 li japplikaw dan ir-Regolament dwar dan permezz ta’ formola tal-komunikazzjoni li tikkonforma mal-mudell fl-Anness 1 u/jew l-Anness 2 ta’ dan ir-Regolament.
               
            11.   PRODUZZJONI MWAQQFA DEFINITTIVAMENT
      Jekk id-detentur tal-approvazzjoni jwaqqaf għal kollox il-manifattura tat-tip ta’ vettura approvata skont dan ir-Regolament, huwa għandu jgħarraf b’dan lill-awtorità li tkun tat l-approvazzjoni. Meta tirċievi l-komunikazzjoni rilevanti dik l-awtorità għandha tinforma b’dan lill-Partijiet l-oħra tal-Ftehim tal-1958 li japplikaw dan ir-Regolament permezz ta’ formola tal-komunikazzjoni li tikkonforma mal-mudell fl-Anness 1 u/jew l-Anness 2 ta’ dan ir-Regolament.
      12.   DISPOŻIZZJONIJIET TRANŻITORJI
      
               
                  12.1.
               
               
                  Mid-data uffiċjali tad-dħul fis-seħħ tas-serje 02 ta’ emendi, l-ebda Parti Kontraenti li tapplika dan ir-Regolament m’għandha tirrifjuta li tagħti approvazzjonijiet skont dan ir-Regolament kif emendat mis-serje 02 ta’ emendi.
               
            
               
                  12.2.
               
               
                  Sa mill-1 ta’ Novembru 2012, il-Partijiet Kuntraenti li japplikaw dan ir-Regolament għandhom jagħtu l-approvazzjonijiet biss jekk ir-rekwiżiti ta’ dan ir-Regolament, kif emendat mis-serje 02 ta’ emendi, huma ssodisfati.
               
            
               
                  12.3.
               
               
                  Mill-1 ta’ Novembru 2014, l-approvazzjonijiet mogħtija skont dan ir-Regolament għandhom jieqfu jkunu validi, ħlief dawk mogħtija f’konformità mar-rekwiżiti ta’ dan ir-Regolament kif emendat mis-serje 02 ta’emendi.
               
            
               
                  12.4.
               
               
                  Mill-1 ta’ Novembru 2014, il-Partijiet Kontraenti li japplikaw dan ir-Regolament jistgħu jirrifjutaw l-ewwel reġistrazzjoni nazzjonali jew reġjonali (l-ewwel dħul fis-servizz) ta’ vettura li ma tkunx ingħatat l-approvazzjoni tat-tip f’konformità mar-rekwiżiti tas-serje 02 ta’ emendi għal dan ir-Regolament.
               
            
               
                  12.5.
               
               
                  Mill-1 ta’ Novembru 2014, jew mid-data tal-adozzjoni ta’ dispożizzjonijiet uniformi ta’ ttestjar għal sedili li jħarsu lejn il-ġenb (jiġifieri dan ir-Regolament) kif ukoll id-dispożizzjonijiet għal dawn is-sedili rigward l-ankraġġi taċ-ċinturin tas-sikurezza (jiġifieri r-Regolament Nru 14) u vetturi mgħammra biċ-ċinturini tas-sikurezza (jiġifieri r-Regolament Nru 16), skont liema data tiġi l-ewwel, l-approvazzjonijiet mogħtija skont il-paragrafu 1.5 ta’ dan ir-Regolament m’għandhomx jibqgħu validi.
               
            
               
                  12.6.
               
               
                  Anki wara d-data tad-dħul fis-seħħ tas-serje 02 ta’ emendi, l-approvazzjonijiet tal-komponenti għas-serje 01 ta’ emendi għal dan ir-Regolament għandhom jibqgħu validi u l-Partijiet Kontraenti li japplikaw dan ir-Regolament għandhom ikomplu jaċċettawhom u m’għandhomx jirrifjutaw li jagħtu estensjonijiet ta’ approvazzjoni għas-serje 01 ta’ emendi għal dan ir-Regolament.
               
            
               
                  12.7.
               
               
                  Mid-data uffiċjali tad-dħul fis-seħħ tas-serje 03 ta’ emendi, l-ebda Parti Kontraenti li tapplika dan ir-Regolament m’għandha tirrifjuta li tagħti approvazzjonijiet skont dan ir-Regolament kif emendat mis-serje 03 ta’ emendi.
               
            
               
                  12.8.
               
               
                  Minn 24 xahar wara d-data tad-dħul fis-seħħ tas-serje 03 ta’ emendi, il-Partijiet Kontraenti li japplikaw dan ir-Regolament għandhom jagħtu approvazzjonijiet biss jekk ir-rekwiżiti ta’ dan ir-Regolament ikunu ssodisfati, kif emendat mis-serje 03 ta’ emendi.
               
            
               
                  12.9.
               
               
                  Minn 60 xahar wara d-dħul fis-seħħ tas-serje 03 ta’ emendi għal dan ir-Regolament, il-Partijiet Kontraenti li japplikaw dan ir-Regolament jistgħu jirrifjutaw l-approvazzjoni tat-tip nazzjonali jew reġjonali, u jistgħu jirrifjutaw l-ewwel reġistrazzjoni nazzjonali jew reġjonali (l-ewwel dħul fis-servizz) ta’ vettura li ma tissodisfax ir-rekwiżiti tas-serje 03 ta’ emendi għal dan ir-Regolament.
               
            
               
                  12.10.
               
               
                  Anki wara d-data tad-dħul fis-seħħ tas-serje 03 ta’ emendi, l-approvazzjonijiet ta’ komponenti għas-serje 01 jew 02 ta’ emendi għal dan ir-Regolament għandhom jibqgħu validi u l-Partijiet Kontraenti li japplikaw dan ir-Regolament għandhom ikomplu jaċċettawhom u m’għandhomx jirrifjutaw li jagħtu estensjonijiet ta’ approvazzjoni skont is-serje 01 jew 02 ta’ emendi għal dan ir-Regolament.
               
            13.   ISMIJIET U INDIRIZZI TAS-SERVIZZI TEKNIĊI RESPONSABBLI MIT-TWETTIQ TAT-TESTIJIET TAL-APPROVAZZJONI, U TAL-AWTORITAJIET TAL-APPROVAZZJONI TAT-TIP
      Il-Partijiet għall-Ftehim tal-1958 li japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-Servizzi Tekniċi responsabbli mit-twettiq tat-testijiet tal-approvazzjoni u tal-Awtoritajiet tal-Approvazzjoni tat-Tip li jagħtu l-approvazzjoni u li lilhom għandhom jintbagħtu l-formoli li jiċċertifikaw approvazzjoni jew estensjoni jew rifjut jew irtirar tal-approvazzjoni, maħruġa f’pajjiżi oħrajn.
      
         (1)  Kif definit fir-Riżoluzzjoni Konsolidata dwar il-Kostruzzjoni tal-Vetturi (R.E.3), dokument ECE/TRANS/WP.29/78/Rev.2, paragrafu 2.
      
         (2)  L-ispeċifikazzjonijiet tekniċi u l-illustrazzjonijiet dettaljati ta’ HYBRID II u III, li jikkorrispondu mad-dimensjonijiet prinċipali ta’ ħamsin fil-mija tal-irġiel fl-Amerka, u l-ispeċifikazzjonijiet għall-aġġustament tiegħu għal dan it-test huma depożitati mas-Segretarju Ġenerali tan-Nazzjonijiet Uniti u jistgħu jiġu kkonsultati fuq talba tas-segretarjat tal-Kummissjoni Ekonomika għall-Ewropa, Palais des Nations, Ġinevra, l-Iżvizzera.
      
         (3)  In-numri li jiddistingwu l-Partijiet Kontraenti tal-Ftehim tal-1958 huma riprodotti fl-Anness 3 tar-Riżoluzzjoni Konsolidata dwar il-Kostruzzjoni tal-Vetturi (R.E.3), dokument TRANS/WP.29/78/Rev.2/Amend.1.
      
         Appendiċi 1
         
            Il-proċeduri tat-test għas-sedili skont il-paragrafu 5 u/jew l-ankraġġi skont il-paragrafu 6.1.2 u/jew l-installazzjoni ta’ sedili li jħarsu lejn il-ġenb skont il-paragrafu 3 tal-Appendiċi 7
         
         1.   REKWIŻITI
         1.1.   It-testijiet għandhom jistabbilixxu:
         
                     1.1.1.
                  
                  
                     Jekk l-okkupant(i) tas-sedil jinżammx/jinżammux korrettament mis-sedil(i) ta’ quddiemu/quddiemhom u/jew permezz tal-użu ta’ ċinturin tas-sikurezza.
                     
                                 1.1.1.1.
                              
                              
                                 Dan ir-rekwiżit għandu jiġi kkunsidrat li ntlaħaq jekk il-moviment ‘il quddiem ta’ kwalunkwe parti mit-tronk u r-ras tal-manikin ma tgħaddix lil hinn mill-pjan vertikali trasversali li qiegħed 1.6 m mill-punt R tas-sedil awżiljari;
                              
                           
               
                     1.1.2.
                  
                  
                     Jekk l-okkupant(i) tas-sedil ma jindarabx/ma jindarbux serjament.
                     
                                 1.1.2.1.
                              
                              
                                 Dan il-kriterju għandu jitqies bħala wieħed milħuq jekk il-kriterji ta’ aċċettibilità biomekkanika għall-manikin strumentat, stabbiliti f’konformità mal-Appendiċi 4, ikunu ntlaħqu; that is:
                              
                           
                                 1.1.2.2.
                              
                              
                                 Għal manikin f’sedil awżiljari li jħares ‘il quddiem, dawn il-kriterji ta’ aċċettibilità biomekkanika jridu jiġu ssodisfati:
                                 
                                             1.1.2.2.1.
                                          
                                          
                                             Il-kriterju ta’ aċċettibilità għar-ras HIC ikun inqas minn 500;
                                          
                                       
                                             1.1.2.2.2.
                                          
                                          
                                             Il-kriterju tal-aċċettabbiltà għat-toraċi (ThAC) ikun inqas minn 30 g minbarra għall-perjodi li jammontaw għal inqas minn 3 ms (g = 9,81m/s2);
                                          
                                       
                                             1.1.2.2.3.
                                          
                                          
                                             il-kriterju tal-aċċettabbiltà għall-wirk (FAC) ikun inqas minn 10 kN u l-valur ta’ 8 kN ma jinqabiżx għall-perjodi li jammontaw għal iktar minn 20 ms;
                                          
                                       
                           
                                 1.1.2.3.
                              
                              
                                 Għal manikin f’sedil awżiljari li jħares lejn il-ġenb, dawn il-kriterji ta’ aċċettibilità biomekkanika jridu jiġu ssodisfati:
                                 
                                             1.1.2.3.1.
                                          
                                          
                                             Il-kriterju ta’ aċċettibilità għar-ras HIC ikun inqas minn 500;
                                          
                                       
                                             1.1.2.3.2.
                                          
                                          
                                             Il-kriterji tal-aċċettibilita għat-toraċi:
                                             
                                                         (a)
                                                      
                                                      
                                                         Il-Kriterju tad-Deflezzjoni tal-Kustilji (RDC) inqas minn jew daqs 42 mm;
                                                      
                                                   
                                                         (b)
                                                      
                                                      
                                                         Il-Kriterju ta’ Tessut Artab (kriterju tal-voskożità) (VC) inqas minn jew daqs 1,0/sec;
                                                      
                                                   
                                       
                                             1.1.2.3.3.
                                          
                                          
                                             Il-kriterju ta’ aċċettibilità għall-pelvi:
                                             Il-Forza Massima tas-Simfisi tal-Pubis (PSPF) inqas minn jew daqs 6 kN;
                                          
                                       
                                             1.1.2.3.4.
                                          
                                          
                                             Il-kriterju ta’ aċċettibilità għall-addome:
                                             Il-Forza Addominali Massima (APF) inqas minn jew daqs forza interna ta’ 2,5 kN (ekwivalenti għal forza esterna ta’ 4,5 kN).
                                          
                                       
                           
               
                     1.1.3.
                  
                  
                     Jekk is-sedil u l-armar tas-sedil ikunux b’saħħithom biżżejjed.
                     
                                 1.1.3.1.
                              
                              
                                 Dan ir-rekwiżit għandu jitqies milħuq jekk:
                                 
                                             1.1.3.1.1.
                                          
                                          
                                             Ebda parti mis-sedil, l-armar jew l-aċċessorji tas-sedil ma tinqala’ kompletament waqt it-test;
                                          
                                       
                                             1.1.3.1.2.
                                          
                                          
                                             Is-sedil jibqa’ mwaħħal b’mod sod, anke jekk ankraġġ wieħed jew iktar minn wieħed jinqalgħu parzjalment, u s-sistemi kollha ta’ llokkjar jibqgħu llokkjati waqt it-test kollu;
                                          
                                       
                                             1.1.3.1.3.
                                          
                                          
                                             Wara t-test l-ebda parti strutturali tas-sedil jew tal-aċċessorji ma jkollha qsim jew truf jew kantunieri ppuntati jew li jaqtgħu li jistgħu jikkawżaw xi korriment lill-persuna.
                                          
                                       
                           
               1.2.   It-tagħmir kollu li jifforma parti mid-dahar tas-sedil jew l-aċċessorji tiegħu għandhom ikunu tali li ma jkunux jistgħu jikkawżaw xi korriment lill-passiġġier waqt l-impatt. Dan ir-rekwiżit għandu jitqies milħuq jekk kwalunkwe parti li tagħmel kuntatt ma’ sfera b’dijametru ta’ 165 mm tippreżenta raġġ ta’ kurvatura ta’ mill-inqas 5 mm.
         
                  
                     1.2.1.
                  
                  
                     Jekk kwalunkwe parti mit-tagħmir u l-aċċessorji msemmija qabel tkun magħmula minn materjal ta’ ebusija ta’ inqas minn 50 Shore A fuq dahar riġidu, ir-rekwiżiti stabbiliti fil-paragarafu 1.2 imsemmi qabel għandhom japplikaw biss għad-dahar riġidu.
                  
               
                  
                     1.2.2.
                  
                  
                     Il-partijiet tad-dahar tas-sedil bħalma huma mezzi tal-aġġustament għas-sedil u l-aċċessorji m’għandhomx ikunu suġġetti għal ebda rekwiżit tal-paragrafu 1.2 jekk fil-pożizzjoni ta’ mistrieħ dawn ikunu taħt pjan orizzontali 400 mm ‘il fuq mill-pjan ta’ referenza, anke jekk l-okkupant jista’ jiġi f’kuntatt ma’ dawn.
                  
               2.   IL-PREPARAZZJONI TAS-SEDIL GĦAT-TEST
         2.1.   Is-sedil li jkun se jiġi ttestjat għandu jkun armat:
         
                     2.1.1.
                  
                  
                     Jew fuq pjattaforma tal-ittestjar li sservi bħala mudell tal-karozzerija ta’ vettura,
                  
               
                     2.1.2.
                  
                  
                     Jew fuq pjattaforma riġida tal-ittestjar.
                  
               2.2.   L-ankraġġ fuq il-pjattaforma tal-ittestjar provduta għas-sedil(i) tal-ittestjar għandu jiġi identifikat ma’ jew ikollu l-istess karatteristiċi bħal dawk użati fil-vettura/i li fiha/fihom is-sedil huwa maħsub li jintuża.
         2.3.   Is-sedil li jkun se jiġi ttestjat għandu jkun komplut bit-tappizzerija u l-aċċessorji kollha. Jekk is-sedil ikollu mejda mwaħħla miegħu, din għandha tkun fil-pożizzjoni stivata.
         2.4.   Jekk aġġustabbli lateralment, is-sedil għandu jitqiegħed f’pożizzjoni ta’ estensjoni massima.
         2.5.   Jekk aġġustabbli, id-dahar tas-sedil għandu jiġi aġġustat sabiex l-inklinazzjoni li tirriżulta tat-torso tal-manikin użata għad-determinazzjoni tal-punt-H u l-angolu attwali tat-torso għall-pożizzjonijiet tas-sedili f’vetturi bil-mutur jkunu l-eqreb possibbli ta’ dak rakkomandat mill-manifattur għall-użu normali jew, fin-nuqqas ta’ xi rakkomandazzjoni partikolari mill-manifattur għall-użu normali jew, fin-nuqqas ta’ xi rakkomandazzjoni partikolari mill-manifattur, l-eqreb possibbli għal 25° lejn wara fir-rigward tal-vertikali.
         2.6.   Jekk id-dahar tas-sedil ikun mgħammar bi lqugħ protettiv tar-ras aġġustabbli għall-għoli, dan għandu jkun fl-iktar pożizzjoni baxxa.
         2.7.   Iċ-ċinturini tas-sikurezza ta’ tip approvat, li jikkonformaw mar-Regolament Nru 16 u mwaħħla fuq ankraġġi installati skont ir-Regolament Nru 14 (inkluż, jekk applikabbli, id-deroga prevista fil-paragrafu 7.4 ta’ dak ir-Regolament) għandhom jitwaħħlu kemm mas-sedil awżiljari kif ukoll mas-sedil li għandu jiġi ttestjat.
         3.   TESTIJIET DINAMIĊI
         3.1.   Test 1
         Il-pjattaforma tal-ittestjar għandha titwaħħal mal-karru.
         3.2.   Sedil awżiljari
         Is-sedil awżiljari jista’ jkun tal-istess tip bħas-sedil li jkun qed jiġi ttestjat u għandu jitqiegħed b’mod parallel ma’ u direttament wara s-sedil li jkun qed jiġi ttestjat. Iż-żewġ sedili għandhom ikunu fl-istess għoli, aġġustati b’mod identiku u bi spazju bejn is-sedili ta’ 750 mm.
         
                  
                     3.2.1.
                  
                  
                     Jekk jintuża sedil awżiljari ta’ tip differenti dan għandu jissemma fil-formola tal-komunikazzjoni dwar l-approvazzjoni ta’ tip ta’ sedil u l-konformità mal-mudell fl-Anness 1 ta’ dan ir-Regolament.
                  
               3.3.   Il-manikin
         
                  
                     3.3.1.
                  
                  
                     Il-manikin għandu jitqiegħed mhux marbut fuq is-sedil awżiljari sabiex il-pjan ta’ simetrija tiegħu jikkorrispondi għall-pjan ta’ simetrija tal-pożizzjoni bilqiegħda inkwistjoni.
                  
               
                  
                     3.3.2.
                  
                  
                     Irrispettivament mill-pożizzjoni bilqiegħda tal-manikin, l-angolu ta’ bejn id-driegħ ta’ fuq u l-linja ta’ referenza tad-driegħ tat-torso fuq kull naħa għandu jkun 40° ± 5°. Il-linja ta referenza tad-driegħ tat-torso hija ddefinita bħala l-intersezzjoni tal-pjan tanġenzjali għas-superfiċje ta’ quddiem tal-kustilji u l-pjan vertikali lonġitudinali tal-manikin li fih hemm id-driegħ. Is-saqajn għandhom ikunu estiżi sal-livell massimu u għandhom, jekk ikun possibbli, ikunu paralleli; l-għarqbejn għandhom ikunu jmissu l-art.
                  
               
                  
                     3.3.3.
                  
                  
                     Kull manikin meħtieġ għandu jiġi installat fuq sedil skont din il-proċedura:
                     
                                 3.3.3.1.
                              
                              
                                 Il-manikin għandu jitqiegħed fuq is-sedil viċin kemm jista’ jkun tal-pożizzjoni mixtieqa,
                              
                           
                                 3.3.3.2.
                              
                              
                                 Superfiċje ċatta u riġida b’erja ta’ 76 mm × 76 mm għandha titqiegħed fil-baxx kemm jista’ jkun kontra n-naħa ta’ quddiem tat-torso tal-manikin,
                              
                           
                                 3.3.3.3.
                              
                              
                                 Is-superfiċje ċatta għandha tkun ippressata orizzontalment kontra t-torso tal-manikin b’tagħbija ta’ bejn il-25 u l-35 daN:
                                 
                                             3.3.3.3.1.
                                          
                                          
                                             It-torso għandu jinġibed ‘il quddiem mill-ispallejn għall-pożizzjoni vertikali, imbagħad jitqiegħed lura mad-dahar tas-sedil. Din l-operazzjoni għandha ssir darbtejn;
                                          
                                       
                                             3.3.3.3.2.
                                          
                                          
                                             Mingħajr mat-torso jiċċaqlaq, ir-ras għanda titqiegħed f’pożizzjoni tali li l-pjattaforma li ssostni l-istrumenti tal-kejl li jkunu fir-ras tkun orizzontali u li l-pjan saġitali medjan tar-ras ikun parallel għal dak tal-vettura (għal sedili li jħarsu lejn il-ġenb, sabiex il-pjan saġittali medjan tar-ras għandu jkun parallel mal-pjan medjan vertikali tas-sedil).
                                          
                                       
                           
                                 3.3.3.4.
                              
                              
                                 Is-superfiċje ċatta titneħħa b’attenzjoni,
                              
                           
                                 3.3.3.5.
                              
                              
                                 Il-manikin għandu jitressaq ‘il quddiem fuq is-sedil u l-proċedura ta’ tqegħid deskritta fuq tiġi ripetuta,
                              
                           
                                 3.3.3.6.
                              
                              
                                 Jekk ikun meħtieġ, il-pożizzjoni tal-iktar membri baxxi għandha tkun korretta,
                              
                           
                                 3.3.3.7.
                              
                              
                                 L-istrumenti tal-kejl installati m’għandhom jaffettwaw b’ebda mod il-moviment tal-manikin waqt l-impatt,
                              
                           
                                 3.3.3.8.
                              
                              
                                 It-temperatura tas-sistema tal-istrumenti tal-kejl għandha tkun stabbizzata qabel it-test u tinżamm kemm jista’ jkun possibbli f’medda ta’ bejn id-19 u s-26 °C.
                              
                           
               3.4.   Simulazzjoni tal-impatt
         
                  
                     3.4.1.
                  
                  
                     Il-bidla totali fil-veloċità tal-karru li jissimula l-impatt għandha tkun bejn 30 u 32 km/h.
                  
               
                  
                     3.4.2.
                  
                  
                     Id-deċelerazzjoni jew, fuq għażla tal-applikant, l-aċċelerazzjoni tal-karru waqt is-simulazzjoni tal-impatt għandha tkun skont id-dispożizzjonijiet li jidhru fil-Figura 1 taħt. Għajr għal intervalli li jammontaw għal inqas minn 3 ms, il-kurva tad-deċelerazzjoni jew l-aċċelerazzjoni tal-karru bħala funzjoni ta’ ħin għandha tibqa’ bejn il-kurvi tal-limitu murija fil-Figura 1.
                  
               
                  
                     3.4.3.
                  
                  
                     Barra minn hekk, id-deċelerazzjoni jew l-aċċelerazzjoni medja għandu jkun bejn 6,5 u 8,5 g.
                  
               3.5.   Test 2
         
                  
                     3.5.1.
                  
                  
                     It-Test 1 għandu jkun ripetut b’manikin poġġut fuq is-sedil awżiljari; il-manikin għandu jkun marbut b’ċinturin tas-sikurezza mwaħħal u aġġustat f’konformità mal-istruzzjonijiet tal-manifattur. In-numru ta’ punti tal-ankraġġ taċ-ċinturin tas-sikurezza għall-fini tat-Test 2 għandhom jiġu rreġistrati fil-formola tal-komunikazzjoni li tikkonċerna l-approvazzjoni tat-tip ta’ sedil u li tikkonforma mal-mudell fl-Anness 1 ta’ dan ir-Regolament.
                  
               
                  
                     3.5.2.
                  
                  
                     Is-sedil awżiljari għandu jkun jew tal-istess tip bħas-sedil li jkun qed jiġi ttestjat jew ta’ tip differenti, u d-dettalji tiegħu għandhom jiġu rreġistrati fil-formola tal-komunikazzjoni li tikkonċerna l-approvazzjoni tat-tip ta’ sedil u tikkonforma mal-mudell fl-Anness 1 ta’ dan ir-Regolament.
                  
               
                  
                     3.5.3.
                  
                  
                     It-Test 2 jista’ jiġi applikat ukoll għal partijiet tal-vettura li mhumiex sedil, kif imsemmi fil-paragrafu 8.1.7 tar-Regolament Nru 16 u l-paragrafu 5.3.5 tar-Regolament Nru 14.
                  
               
                  
                     3.5.4.
                  
                  
                     F’każ fejn it-Test 2 jitwettaq bil-manikin marbut b’ċinturin bi tliet punti u l-kriterji tal-korriment ma jinqabżux, is-sedil awżiljari għandu jiġi kkunsidrat li jkun issidisfa r-rekwiżiti relatati mal-piżijiet tat-test statiku u l-moviment tal-ankraġġ ta’ fuq waqt it-test speċifikat fir-Regolament Nru 14 fir-rigward ta’ din l-installazzjoni.
                  
               
                  
                     3.5.5.
                  
                  
                     It-Test 2 jista’ jiġi applikatat ukoll għal sedili li jħarsu lejn il-ġenb. F’dan il-każ is-sedil awżiljari kif imsemmi fil-paragrafu 3.2 għandu jkun sedil li jħares lejn il-ġenb u għandhu jkun pożizzjonat kif speċifikat fl-Appendiċi 7.
                  
               
            Figura 1
         
         
      
         Appendiċi 2
         
            PROĊEDURA TAL-ITTESTJAR GĦALL-ANKRAĠĠI TA’ VETTURA B’APPLIKAZZJONI TAL-PARAGRAFU 6.1.1
         
         1.   L-APPARAT TAT-TEST
         
                  
                     1.1.
                  
                  
                     Struttura riġida li tirrappreżenta b’mod suffiċjenti s-sedil maħsub għall-użu fil-vettura titwaħħal permezz ta’ tagħmir tat-twaħħil (boltijiet, viti, eċċ.) provdut mill-manifattur għall-partijiet tal-istruttura sottomessi għat-testijiet.
                  
               
                  
                     1.2.
                  
                  
                     Jekk diversi tipi ta’ sedili li jvarjaw minn xulxin fir-rigward tad-distanza bejn it-trufijiet ta’ quddiem u ta’ wara tas-saqajn tagħhom jistgħu jitwaħħlu fuq l-istess ankraġġ, it-test għandu jitwettaq bl-iqsar post għas-sieq. Dan il-post għas-sieq għandu jkun deskritt fuq iċ-ċertifikat tal-approvazzjoni tat-tip.
                  
               2.   PROĊEDURA TAT-TEST
         
                  
                     2.1.
                  
                  
                     Forza F għandha tiġi applikata:
                  
               
                  
                     2.1.1.
                  
                  
                     F’għoli ta’ 750 mm ‘il fuq mill-pjan ta’ referenza u fuq il-linja vertikali li tinkludi ċ-ċentru ġeometriku tas-superfiċje mdawra bil-poligonu li jkollu punti ta’ ankraġġ differenti bħala qċaċet jew, jekk applikabbli, l-ankraġġi estremi tas-sedil, ħdejn l-istruttura riġida kif definit fil-paragrafu 1.1 imsemmi qabel;
                  
               
                  
                     2.1.2.
                  
                  
                     Fid-direzzjoni orizzontali u diretta lejn in-naħa ta’ quddiem tal-vettura;
                  
               
                  
                     2.1.3.
                  
                  
                     F’dewmien kemm jista’ jkun qasir u għal perjodu ta inqas minn 0,2 s.
                  
               
                  
                     2.2.
                  
                  
                     Il-forza F għandha tiġi determinata jew
                  
               
                  
                     2.2.1.
                  
                  Permezz tal-formula li ġejja: 
                        , fejn:F tingħata fi N u i tirrappreżenta n-numru ta’ posizzjonijiet ta’ bilqiegħda tas-sedil li għalih l-ankraġġi li għandhom ikunu ttestjati jeħtieġ ikunu approvati; jew, jekk meħtieġ mill-manifattur,
                  
               
                  
                     2.2.2.
                  
                  
                     Skont il-piżijiet rappreżentattivi mkejla waqt it-testijiet dinamiċi kif deskritti fl-Appendiċi 1 ta’ dan ir-Regolament.
                  
               
      
         Appendiċi 3
         
            IL-KEJL LI GĦANDU JITTIEĦED
         
         1.   Il-kejl meħtieġ kollu għandu jittieħed b’sistemi tal-kejl li jikkorrispondu għall-ispeċifikazzjonijiet tal-Istandard Internazzjonali ISO 6487:1987 imsemmi “Tekniki tal-kejl f’testijiet tal-impatt: Strumentazzjoni”.
         2.   Test dinamiku
         2.1.   Il-kejl li għandu jittieħed fuq il-karru
         Il-karatteristiċi tad-deċelerazzjoni jew l-aċċelerazzjoni tal-karru għandhom jitkejlu, mid-deċelerazzjonijiet jew l-aċċelerazzjonijiet imkejla fuq il-qafas riġidu tal-karru, b’sistemi tal-kejl b’CFC ta’ 60.
         2.2.   Il-kejl li għandu jittieħed fuq il-manikini
         Il-qari tal-apparat tal-kejl għandu jiġi reġistrat permezz ta’ kanali indipendenti tad-dejta tas-CFC li ġej:
         
                     2.2.1.
                  
                  
                     Il-kejl fir-ras tal-manikin
                     L-aċċelerazzjoni triassjali li tirriżulta u li tirreferi għaċ-ċentru tal-gravità (γ
                           r
                        ) (1) għandha tkun mkejla b’CFC ta’ 600.
                  
               
                     2.2.2.
                  
                  
                     Kejl fit-toraċi tal-manikin
                     L-aċċelerazzjoni li tirriżulta fiċ-ċentru tal-gravità għandha titkejjel b’CFC ta’ 180. Id-deflezzjoni ta’ kustilji u l-kriterju tal-viskożità (VC) għandhom jitkejlu b’CFC ta’180.
                  
               
                     2.2.3.
                  
                  
                     Il-kejl fil-wirk tal-manikin
                     Il-forza tal-kompressjoni tal-assi għandha titkejjel b’CFC ta’ 600.
                  
               
                     2.2.4.
                  
                  
                     Il-kejl fl-addome tal-manikin.
                     Il-forzi addominali għandhom jitkejlu b’CFC ta’ 600.
                  
               
                     2.2.5.
                  
                  
                     Il-kejl fil-pelvi tal-manikin.
                     Il-forza pubika għandha titkejjel b’CFC ta’ 600.
                  
               
            (1)  Espressi f’g (= 9,81 m/s2) li -valur varjabbli tagħhom huwa kkalkulat skont din il-formula:
         
            
         fejn:
         
                     γl
                     
                  
                  
                     =
                  
                  
                     il-valur tal-aċċelerazzjoni lonġitudinali istantanja
                  
               
                     γν
                     
                  
                  
                     =
                  
                  
                     il-valur tal-aċċelerazzjoni verikali istantanja
                  
               
                     γt
                     
                  
                  
                     =
                  
                  
                     il-valur tal-aċċelerazzjoni trażversali istantanja
                  
               
      
         Appendiċi 4
         
            DETERMINAZZJONI TAL-KRITERJI TA’ AĊĊETTIBILITÀ
         
         1.   IMPATT FRONTALI (SEDIL IĦARES ‘IL QUDDIEM)
         1.1.   Il-kriterju tal-aċċettibilità għar-ras (HIC)
         
                  
                     1.1.1.
                  
                  
                     Dan il-kriterju tal-korriment (HIC) jiġi kkalkuat fuq il-bażi tal-aċċelerazzjoni triassjali riżultanti mkejla skont l-Appendiċi 3, il-paragrafu 2.2.1 permezz ta’ din il-formula:
                     
                        
                     fejn t1 u t2 huma kwalunkwe valuri ta’ ħin waqt it-test, u HIC ikollu l-valur massimu għal intervall t1, t2. Il-valuri ta’ t1 u t2 huma espressi f’sekondi.
                  
               1.2.   Il-kriterju tal-aċċettibilità għat-toraċi (ThAC)
         
                  
                     1.2.1.
                  
                  
                     Dan il-kriterju jiġi determinat mill-valur assolut tal-aċċelerazzjoni riżultanti, espress f’g u mkejjel skont l-Appendiċi 3, il-paragrafu 2.2.2, u mill-perjodu tal-aċċelerazzjoni, espress f’ms.
                  
               1.3.   Il-kriterju tal-aċċettibilità għall-wirk (FAC)
         Dan il-kriterju jiġi determinat mit-tagħbija tal-kompressjoni espressa f’kN, trażmessa assjalment fuq kull wirk tal-manikin u mkejla skont l-Appendiċi 3, il-paragrafu 2.2.3, u bid-dewmien tat-tagħbija tal-kompressjoni, espress f’ms.
         2.   IMPATT MILL-ĠENB (SEDIL LI JĦARES LEJN IL-ĠENB)
         2.1.   Il-kriterju tal-aċċettibilità għar-ras (HIC), ara fuq paragrafu 1.1.
         2.2.   Il-kriterju tal-aċċettibilità għat-toraċi
         
                  
                     2.2.1.
                  
                  
                     Id-deflezzjoni tas-sider: id-deflezzjoni massima tas-sider hija l-valur massimu tad-deflezzjoni fuq kwalunkwe kustilja kif iddeterminata bit-transducers ta’ spostament tat-toraċi.
                  
               
                  
                     2.2.2.
                  
                  
                     Il-kriterju tal-viskożità (VC):
                     Ir-rispons viskuż massimu huwa l-valur massimu tal-VC fuq kwalunkwe kustilja li huwa kkalkulat mill-prodott istantanju tal-kompressjoni relattiva tat-toraċi fir-rigward ta’ n-nofs tat-toraċi u l-veloċità ta’ kompressjoni derivata bid-differenzazzjoni tal-kompressjoni. Għall-fini ta’ dan il-kalkolu, il-wisa’ standard tan-nofs tat-toraċi (il-qafas tas-sider) hija 140 mm.
                     
                        
                     fejn D (metri) = id-deflezzjoni tal-kustilja
                     L-algoriżmu tal-kalkolu li għandu jintuża huwa stabbilit fir-Regolament Nru 95, Anness 4, Appendiċi 2.
                  
               2.3.   Il-kriterju tal-aċċettibilità għall-addome
         Il-forza massima addominali hija l-valur massimu tas-somma tat-tliet forzi mkejla mit-transducers imwaħħla 39 mm ‘l isfel mis-superfiċje fuq in-naħa tal-ħabta.
         2.4.   Il-kriterju tal-aċċettibilità għall-pelvi
         Il-forza massima fuq is-simfiżi pubika (PSPF) hija l-forza massima mkejla minn ċellula tat-tagħbija fis-simfisi pubika tal-pelvi.
      
      
         Appendiċi 5
         
            REKWIŻITI U PROĊEDURA TAT-TEST STATIKU
         
         1.   REKWIŻITI
         1.1.   Ir-rekwiżiti għas-sedili ttestjati skont dan l-appendiċi għandhom jiddeterminaw:
         
                     1.1.1.
                  
                  
                     Jekk l-okkupanti tas-sedili jinżammux tajjeb mis-sedili ta’ quddiemhom;
                  
               
                     1.1.2.
                  
                  
                     Jekk l-okkupanti tas-sedil jidarbux serjament; kif ukoll
                  
               
                     1.1.3.
                  
                  
                     Jekk is-sedil u l-armar tas-sedil ikunux b’saħħithom biżżejjed.
                  
               1.2.   Ir-rekwiżiti tal-paragrafu 1.1.1 imsemmi qabel għandhom jiġu kkunsidrati milħuqa jekk l-ispostament massimu tal-punt ċentrali tal-applikazzjoni ta’ kull forza preskritta fil-paragrafu 2.2.1 imkejjel fil-pjan orizzontali u fil-pjan medjan lonġitudinali tal-pożizzjoni ta’ bilqiegħda rilevanti ma jaqbiżx l-400 mm.
         1.3.   Ir-rekwiżiti tal-paragrafu 1.1.2 imsemmi qabel għandhom jiġu kkunsidrati milħuqa jekk jintlaħqu dawn il-karatteristiċi:
         
                     1.3.1.
                  
                  
                     L-ispostament massimu tal-punt ċentrali tal-applikazzjoni ta’ kull waħda mill-forzi preskritti fil-paragrafu 2.2.1, imkejjel kif deskritt fil-paragrafu 1.2, ma jkunx inqas minn 100 mm;
                  
               
                     1.3.2.
                  
                  
                     L-ispostament massimu tal-punt ċentrali tal-applikazzjoni ta’ kull waħda mill-forzi preskritti fil-paragrafu 2.2.2, imkejjel kif deskritt fil-paragrafu 1.2, ma jkunx inqas minn 50 mm;
                  
               
                     1.3.3.
                  
                  
                     It-tagħmir kollu li jifforma parti mid-dahar tas-sedil jew l-aċċessorji tiegħu għandhom ikunu tali li ma jkunux jistgħu jikkawżaw xi korriment lill-passiġġier waqt l-impatt. Dan ir-rekwiżit għandu jiġi kkunsidrat milħuq jekk kwalunkwe parti li tagħmel kuntatt ma’ sfera b’dijametru ta’ 165 mm tippreżenta raġġ ta’ kurvatura ta’ mill-inqas 5 mm.
                  
               
                     1.3.4.
                  
                  
                     Jekk kwalunkwe parti mit-tagħmir u l-aċċessorji msemmija qabel tkun magħmula minn materjal ta’ ebusija ta’ inqas minn 50 shore A fuq dahar riġidu, ir-rekwiżiti stabbiliti fil-paragrafu 1.3.3 imsemmi qabel għandhom japplikaw biss għad-dahar riġidu.
                  
               
                     1.3.5.
                  
                  
                     Il-partijiet tad-dahar tas-sedil bħalma huwa l-mezzi tal-aġġustament għas-sedil u l-aċċessorji m’għandhomx ikunu suġġetti għal ebda rekwiżit tal-paragrafu 1.3.3 jekk fil-pożizzjoni ta’ mistrieħ dawn ikunu taħt pjan orizzontali 400 mm ‘il fuq mill-pjan ta’ referenza, anke jekk l-okkupant jista’ jiġi f’kuntatt ma’ dawn.
                  
               1.4.   Ir-rekwiżiti tal-paragrafu 1.1.3 għandhom jitqiesu ssodisfati jekk:
         
                     1.4.1.
                  
                  
                     Ebda parti mis-sedil, l-armar jew l-aċċessorji tas-sedil ma tinqala’ kompletament waqt it-test;
                  
               
                     1.4.2.
                  
                  
                     Is-sedil jinżamm sew, anke jekk ankraġġ wieħed jew iktar minn wieħed ikun(u) parzjalment maqlugħ(a), u s-sistemi ta’ llokkjar kollha jibqgħu llokkjati matul it-test kollu;
                  
               
                     1.4.3.
                  
                  
                     Wara t-test l-ebda parti strutturali tas-sedil jew tal-aċċessorji ma jkollha qsim jew truf jew kantunieri ppuntati jew li jaqtgħu li jistgħu jikkawżaw xi korriment lill-persuna.
                  
               2.   TESTIJIET STATIĊI
         2.1.   L-apparat tat-test
         
                  
                     2.1.1.
                  
                  
                     Dan jikkonsisti f’superfiċji ċilindriċi b’raġġ ta’ kurvatura ekwivalenti għal 82 ± 3 mm u ta’ wisa’:
                     
                                 2.1.1.1.
                              
                              
                                 Almenu ugwali għall-wisa’ tad-dahar ta’ kull pożizzjoni ta’ bilqiegħda tas-sedil li jkun se jiġi ttestjat għall-forma ta’ fuq;
                              
                           
                                 2.1.1.2.
                              
                              
                                 Ekwivalenti għal 320 – 0/+10 mm għall-forma ta’ taħt kif jidher fil-Figura 1 ta’ dan l-Appendiċi.
                              
                           
               
                  
                     2.1.2.
                  
                  
                     Is-superfiċje li jistrieħ fuq il-partijiet tas-sedil għandu jkun magħmul minn materjal li l-ebusija tiegħu ma tkunx anqas minn 80 Shore A.
                  
               
                  
                     2.1.3.
                  
                  
                     Kull superfiċje ċilindriku għandu jkun mgħammar b’mill-anqas transducer wieħed li jkun kapaċi jkejjel il-forzi applikati fid-direzzjoni definita fil-paragrafu 2.2.1.1.
                  
               2.2.   Proċedura tat-test
         
                  
                     2.2.1.
                  
                  Għandha tiġi applikata forza tat-test ekwivalenti għal 
                         permezz ta’ apparat, li jikkonforma mal-paragrafu 2.1 imsemmi qabel, mal-parti ta’ wara tas-sedil li tikkorrispondi għal kull pożizzjoni ta’ bilqiegħda tas-sedil.
               
                  
                     2.2.1.1.
                  
                  
                     Id-direzzjoni tal-applikazzjoni tal-forza għandha tkun fil-pjan medjan vertikali tal-pożizzjoni ta’ bilqiegħda konċernata; din għandha tkun orizzontali u minn wara għan-naħa ta’ quddiem tas-sedil.
                  
               
                  
                     2.2.1.2.
                  
                  
                     Id-direzzjoni għandha tkun sitwata f’għoli H1 li għandu jkun bejn 0,70 m u 0,80 m u fuq il-pjan ta’ referenza. L-għoli eżatt għandu jkun stabbilit mill-manifattur.
                  
               
                  
                     2.2.2.
                  
                  Forza tat-test ekwivalenti għal 
                         għandha tiġi applikata simultanjament mal-parti ta’ wara tas-sedil li tikkorrispondi għal kull pożizzjoni ta’ bilqiegħda tas-sedil fuq l-istess pjan vertikali u fl-istess direzzjoni fl-għoli H2 li għandu jkun bejn 0,45 u 0,55 m ‘il fuq mill-pjan ta’ referenza, b’apparat li jikkonforma mal-paragrafu 2.1 imsemmi qabel. L-għoli eżatt għandu jkun stabbilit mill-manifattur.
               
                  
                     2.2.3.
                  
                  
                     Il-forma tat-test għandha tinżamm kemm jista’ jkun f’kuntatt mal-parti ta’ wara tas-sedil waqt l-applikazzjoni tal-forzi speċifikati fil-paragrafi 2.2.1 u 2.2.2. imsemmija qabel. Dawn għandhom ikunu jistgħu jimpernjaw fi pjan orizzontali.
                  
               
                  
                     2.2.4.
                  
                  
                     Meta sedil ikollu aktar minn pożizzjoni ta’ bilqiegħda waħda, il-forzi li jikkorrispondu għal kull pożizzjoni ta’ bilqiegħda għandhom jiġu applikati simultanjament u għandu jkun hemm forom ta’ fuq u ta’ taħt daqs kemm ikun hemm pożizzjonijiet ta’ bilqiegħda.
                  
               
                  
                     2.2.5.
                  
                  
                     Il-pożizzjoni inizjali ta’ kull pożizzjoni ta’ bilqiegħda ta’ kull waħda mill-forom għandha tiġi determinata billi l-apparat tal-ittestjar jiddaħħlu f’kuntatt mas-sedil b’forza ekwivalenti għal mill-inqas 20 N.
                  
               
                  
                     2.2.6.
                  
                  
                     Il-forzi indikati fil-paragrafi 2.2.1 u 2.2.2 imsemmija qabel għandhom jiġu applikati malajr kemm jista’ jkun u jinżammu kollha bil-valur speċifikat, tkun xi tkun id-deformazzjoni, għal mill-inqas 0.2 sekondi.
                  
               
                  
                     2.2.7.
                  
                  
                     Jekk it-test ikun twettaq b’forza waħda jew iktar minn waħda iżda mhux bil-forzi kollha ikbar minn dawk speċifikati fil-paragrafi 2.2.1 u 2.2.2 imsemmija qabel u jekk is-sedil ikun konformi mar-rekwiżiti, it-test għandu jiġi kkunsidrat li twettaq.
                  
               
            Figura 1
         
         
            Apparat tat-test statiku
         
         
            
      
      
         Appendiċi 6
         
            KARATTERISTIĊI TAL-ASSORBIMENT TAL-ENERĠIJA TAL-PARTI TA’ WARA TAD-DAHAR TAS-SEDILI
         
         
                  
                     1.
                  
                  
                     Elementi tal-parti ta’ wara tad-dahar tas-sedili li jkunu fiż-żona ta’ referenza, kif definiti fil-paragrafu 2.21 ta’ dan ir-Regolament, għandhom jiġu verifikati fuq talba tal-manifattur skont ir-rekwiżiti tal-assorbiment tal-enerġija stabbiliti fl-Anness 4, tar-Regolament Nru 21. Għal dan il-għan, l-aċċessorji kollha mwaħħla għandhom jiġu ttestjati fil-pożizzjonijiet kollha tal-użu, minbarra mwejjed li għandhom ikunu fil-pożizzjoni magħluqa.
                  
               
                  
                     2.
                  
                  
                     Dan it-test għandu jissemma fil-formola tal-komunikazzjoni li tikkonċerna l-approvazzjoni tat-tip ta’ sedil li jikkonforma mal-mudell fl-Anness 1 ta’ dan ir-Regolament. Għandha tinhemeż illustrazzjoni li turi ż-żona tal-parti ta’ wara tad-dahar tas-sedil, verifikata mit-test tal-ħela tal-enerġija.
                  
               
                  
                     3.
                  
                  
                     Dan it-test jista’ jiġi applikat għal partijiet tal-vettura li mhumiex sedil (il-paragrafu 3.5.3 tal-Appendiċi 1 u l-paragrafu 2.3 tal-Appendiċi 7).
                  
               
      
         Appendiċi 7
         
            REKWIŻITI GĦAS-SALVAGWARDJA TAL-PASSIĠĠIERI F’SEDILI LI JĦARSU LEJN IL-ĠENB SKONT IL-PARAGRAFU 7.4.4
         
         
                  
                     1.
                  
                  
                     Id-distanza bejn is-sedil li jħares lejn il-ġenb li jkun l-aktar fuq quddiem u l-parti tal-vettura quddiem dan is-sedil li jħares lejn il-ġenb li jkun l-aktar fuq quddiem ma għandhiex tkun aktar minn 450 mm. Il-kejl kollu għandu jittieħed 1 000 mm ‘il fuq mill-pjan ta’ referenza tas-sedil li jħares lejn il-ġenb li jkun l-aktar fuq quddiem (ara l-Figura 1).
                  
               
            Figura 1
         
         
            Rekwiżiti tal-pożizzjonar għal sedili li jħarsu lejn il-ġenb
         
         
            
         
                  
                     2.
                  
                  
                     Il-parti tal-vettura (eż., taqsima, ħajt jew dahar tas-sedil ta’ sedil li jħares ‘il quddiem) li tkun quddiem is-sedil li jħares lejn il-ġenb li jkun l-aktar fuq quddiem għandha tissodisfa r-rekwiżiti li ġejjin sabiex tissalvagwardja l-passiġġier li jkun f’dak is-sedil li jħares lejn il-ġenb li jkun l-aktar fuq quddiem (ara l-Figura 2):
                     
                                 2.1.
                              
                              
                                 L-għoli tal-parti tal-vettura, abbażi tal-fuq il-pjan ta’ referenza tas-sedil li jħares lejn il-ġenb li jkun l-aktar fuq quddiem, m ‘għandux ikun anqas minn l-1 020 mm; kif ukoll
                              
                           
                                 2.2.
                              
                              
                                 Is-superfiċje tal-impatt effettiv tal-parti tal-vettura jkollha wisa’ ta’ 200 mm u għoli ta’ 580 mm. Dan is-superfiċje għandu jkun pożizzjonat b’mod li l-linja ċentrali vertikali tkun 50 mm lura mill-punt-H tas-sedil li jħares lejn il-ġenb li jkun l-aktar fuq quddiem; kif ukoll
                              
                           
                                 2.3.
                              
                              
                                 Is-superfiċje korrispondenti tal-parti tal-vettura installata, proġettata fuq pjan vertikali fis-seħħ pproġettata li tgħaddi minn dan il-punt-H, għandha tkopri mill-anqas 95 fil-mija tas-superfiċje tal-impatt effettiv. Din il-parti tal-vettura għandha tissodisfa r-rekwiżit tal-assorbiment tal-enerġija skont l-Appendiċi 6.
                                 
                                             2.3.1.
                                          
                                          
                                             Jekk ikun hemm vojt fis-superfiċje korrispondenti (is-soltu jkun vojt bejn żewġ sedili li jħarsu ‘il quddiem), għandha tiġi stabbilita distanza għal kull vojt permezz ta’sfera b’dijametru ta’165 mm. L-isfera għandha titpoġġa f’kuntatt mal-vojt f’punt taż-żona tal-vojt li tippermetti d-dħul massimu tal-isfera, waqt li ma tiġi applikata l-ebda tagħbija. Id-distanza bejn iż-żewġ punti ta’ kuntatt tal-isfera għandha tkun inqas minn 60 mm;
                                          
                                       
                           
               
                  
                     3.
                  
                  
                     Fuq għażla tal-fabbrikant, jista’ jitwettaq test skont l-Appendiċi 1 bl-użu tal-manikin xieraq għal sedili li jħarsu lejn il-ġenb.
                  
               
            Figura 2
         
         
            Rekwiżiti tal-pożizzjonar għall-parti tal-vettura li tkun aktar ‘il quddiem mis-sedil li jħares lejn il-ġenb li jkun l-aktar fuq quddiem
         
         
            
      
      
         ANNESS 1
         
            KOMUNIKAZZJONI
         
         (Format massimu: A4 (210 × 297 mm))
         
            
         Test ta 'immaġni
         
            maħruġa minn:
            Isem tal-amministrazzjoni
            Tikkonċerna (2):
            Approvazzjoni mogħtija
            Approvazzjoni estiża
            Approvazzjoni miċħuda
            Approvazzjoni rtirata
            Produzzjoni mwaqqfa definittivament
            ta’ tip jew tipi ta’ sedili fir-rigward tas-saħħa tiegħu (tagħhom) skont ir-Regolament Nru 80
            Approvazzjoni Nru …
            Estensjoni Nru…
            1. l-Isem kummerċjali jew it-trejdmark tas-sedil: …
            2. It-tip ta’ sit: …
            3. L-isem u l-indirizz tal-manifattur: …
            4. Jekk applikabbli, l-isem u l-indirizz tar-rappreżentant tal-manifattur: …
            5. Informazzjoni addizzjonali:
            5.1. Deskrizzjoni fil-qosor tat-tip tas-sedil, it-tagħmir ta’ twaħħil u l-aġġustament tiegħu, is-sistemi ta’ spostament u ta’ llokkjar inkluża d-distanza minima bejn il-punti tat-twaħħil: …
            5.2. Pożizzjoni u arranġament tas-sedili: …
            5.3. Sedili, jekk ikun hemm, li jinkorporaw l-ankraġġ ta’ ċinturin tas-sikurezza: …
            5.4. It-test tal-assorbiment tal-enerġija tal-parti ta’ wara tad-dahar tas-sedil: iva/le (2)
            5.5. Illustrazzjonijiet li juru ż-żona tal-parti ta’ wara tad-dahar tas-sedil li ġiet verifikata għad-dissipazzjoni tal-enerġija: …
            5.6. Sedil approvat skont il-paragrafu 5.1 ta’ dan ir-Regolament (test dinamiku): iva/le (2)
            5.6.1. It-Test 1 skont l-Appendiċi 1: iva/le (2)
            5.6.2. It-Test 2 skont l-Appendiċi 1: iva/le (2)
            5.6.3. Deskrizzjoni taċ-ċinturini tas-sikurezza u l-ankraġġi użati għall-fini tat-Test 2: …
            5.6.4. Tip ta’ sedil awżiljari wżat għat-Test 2 (jekk differenti mit-tip ta’ sedil approvat): …
            5.7. Sedil approvat skont il-paragrafu 5.1 ta’ dan ir-Regolament (test statiku): iva/le (2)
            5.8. Test skont l-Appendiċi 5: iva/le (2)
            5.9. Test skont l-Appendiċi 6: iva/le (2)
            6. Sedil sottomess għall-approvazzjoni fil-: …
         
         
            
         Test ta 'immaġni
         
            7. Tip ta’ tagħmir: deċelerazzjoni/aċċelerazzjoni (2)
            8. Servizz tekniku, responsabbli għat-test tal-approvazzjoni: …
            9. Data tar-rapport maħruġ minn dak is-servizz: …
            10. In-numru tar-rapport maħruġ minn dak is-Servizz: …
            11. Approvazzjoni mogħtija/miċħuda/estiża/irtirata (2)
            12. Pożizzjoni tal-marka tal-approvazzjoni fuq is-sedil: …
            13. Post: …
            14. Data: …
            15. Firma: …
            16. Id-dokumenti li ġejjin, li fihom in-numru tal-approvazzjoni li jidher hawn fuq, huma disponibbli jekk issir rikjesta għalihom: …
            (1) In-numru distintiv tal-pajjiż li ta/estenda/ċaħad/irtira l-approvazzjoni (ara d-dispożizzjonijiet tal-approvazzjoni fir-Regolament).
            (2) Aqta’ fejn ma japplikax.
         
      
      
         ANNESS 2
         
            KOMUNIKAZZJONI
         
         (Format massimu: A4 (210 × 297 mm))
         
            
         Test ta 'immaġni
         
            maħruġa minn:
            Isem tal-amministrazzjoni
            Li tikkonċerna (2):
            Approvazzjoni mogħtija
            Approvazzjoni estiża
            Approvazzjoni miċħuda
            Approvazzjoni rtirata
            Produzzjoni mwaqqfa definittivament
            ta’ tip ta’: vettura fir-rigward tas-saħħa tal-ankraġġi tas-sedili skont ir-Regolament Nru 80
            Approvazzjoni Nru …
            Estensjoni Nru …
            1. L-isem kummerċjali jew it-trejdmark tal-vettura: …
            2. It-tip tal-vettura: …
            3. L-isem u l-indirizz tal-manifattur: …
            4. Jekk applikabbli, l-isem u l-indirizz tar-rappreżentant tal-manifattur: …
            5. Informazzjoni addizzjonali:
            5.1. Deskrizzjoni fil-qosor tat-tip ta’ vettura skont l-ankraġġi tagħha u l-valur minimu tad-distanza bejn l-ankraġġi: …
            5.2. Marka u tip ta’ sedili ta’ tip approvat (jekk applikabbli): …
            5.3. Għal kull filliera ta’ sedili: individwali/bank, fiss/aġġustabbli, dahar fiss/dahar aġġustabbli, dahar imil lura/dahar jinklina (2)
            5.4. Pożizzjoni u arranġament tas-sedili (sedili tat-tip approvat u sedili oħra): …
            5.5. Sedili, jekk applikabbli, li jinkorporaw ankraġġi taċ-ċinturin tas-sikurezza: …
            6. Il-vettura tressqet għall-approvazzjoni fil-: …
            7. Servizz tekniku, responsabbli għat-test tal-approvazzjoni: …
            8. Data tar-rapport maħruġ minn dak is-Servizz: …
            9. In-numru tar-rapport maħruġ minn dak is-Servizz: …
            10. Approvazzjoni mogħtija/miċħuda/estiża/irtirata (2)
            11. Pożizzjoni tal-marka tal-approvazzjoni fuq il-vettura: …
            12. Post: …
            13. Data: …
            14. Firma: …
            15. Id-dokumenti li ġejjin, li fihom in-numru tal-approvazzjoni li jidher hawn fuq, huma disponibbli jekk issir rikjesta għalihom: …
            (1) In-numru distintiv tal-pajjiż li ta/estenda/ċaħad/irtira l-approvazzjoni (ara d-dispożizzjonijiet tal-approvazzjoni fir-Regolament).
            (2) Aqta’ fejn ma japplikax.
         
      
      
         ANNESS 3
         
            ARRANĠAMENTI TAL-MARKI TAL-APPROVAZZJONI
         
         1.   Arranġament tal-marka tal-approvazzjoni għal sedil
         
            
         Il-marka tal-approvazzjoni ta’ hawn fuq imwaħħla fuq sedil turi li t-tip ta’ sedil kkonċernat ġie approvat fl-Olanda (E4) taħt in-numru 032439, fir-rigward tas-saħħa tas-sedili, fejn it-test jitwettaq skont il-paragrafu 2 tal-Anness 4. In-numru tal-approvazzjoni jindika li l-approvazzjoni nħarġet skont ir-rekwiżiti tar-Regolament Nru 80 kif emendat mis-serje 03 tal-emendi.
         2.   Arranġament tal-marka tal-approvazzjoni għal tip ta’ vettura
         
            
         Il-marka tal-approvazzjoni li tidher fuq, imwaħħla ma’ vettura, turi li din it-tip ta’ vettura ġiet approvata fl-Olanda (E4) bin-numru 032439 fir-rigward tas-saħħa tal-ankraġġi fil-vettura. In-numru tal-approvazzjoni jindika li l-approvazzjoni nħarġet skont ir-rekwiżiti tar-Regolament Nru 80 kif emendat mis-serje 03 tal-emendi.
      
      
         ANNESS 4
         
            Il-proċedura biex jiġu ddeterminati l-punt “H” u l-angolu attwali tat-torso għall-pożizzjonijiet bilqiegħda fil-vetturi bil-mutur
             (1)
         
         
                     Appendix 1
                  
                  
                     –
                  
                  
                     Deskrizzjoni tal-magna tridimensjonali tal-punt “H” (3-D H machine) (1), (2)
                     
                  
               
                     Appendiċi 2
                  
                  
                     –
                  
                  
                     Sistema ta’ referenza tridimensjonali (1)
                     
                  
               
                     Appendiċi 3
                  
                  
                     –
                  
                  
                     Id-data ta’ referenza li tikkonċerna pożizzjonijiet bilqiegħda (1)
                     
                  
               
            (1)  Il-proċedura kif deskritta fl-Anness 1 tar-Riżoluzzjoni Konsolidata dwar il-Kostruzzjoni tal-Vetturi (R.E.3), (dokument ECE/TRANS/WP.29/78/Rev.2). www.unece.org/trans/main/wp29/wp29wgs/wp29gen/wp29resolutions.html
         
            (2)  Għad-dettalji tal-kostruzzjoni tal-magna 3-D H irreferi għas-Society of Automobile Engineers [Soċjetà tal-Inġiniera tal-Karozzi] (SAE), 400 Commonwealth Drive, Warrendale, Pennsylvania 15096, l-Istati Uniti tal-Amerika. Il-magna tikkorrispondi għal dik deskritta fl-Istandard ISO 6549-1980.